tomron87/hebrew-wikipedia-sentences-corpus huggingface dataset:
כעבור הוויכוח ואי ההסכמה, נשבע וסט כי מעולם לא יעבוד עם רויס שוב.
בזמן שהוציא לאור את The College Dropout, הפיק קניה מספר סינגלים מצליחים, ביניהם I Changed My Mind של קישיה קול, Overnight Celebrity של טוויסטה, ו-Talk About Our Love של ברנדי נורווד.
2 מועמדויות היו בקטגוריית אלבום השנה, הראשון הוא על אלבומו "The College Dropout" והשני על עבודתו באלבומה של אלישיה קיז "The Diary of Alicia Keys".
עבודתו עם אמנית הפופ ג'נט ג'קסון זיכתה אותו במועמדות ובזכייה בקטגוריית "ביצוע הרית'ם אנד בלוז הנשי הטוב ביותר".
בטקס הענקת פרסי גראמי ה־47 שהתקיים ב־13 בפברואר 2005, קניה זכה בקטגוריית אלבום הראפ הטוב ביותר, וסינגל הראפ הטוב ביותר עבור "Jesus Walks".
הוא לא זכה בפרס האמן החדש הטוב ביותר (בו זכתה הלהקה מארון 5).
כפי שהפסיד בשנת 2004 לגרטשן וילסון בטקס הענקי פרסי המוזיקה האמריקאית.
כשלקח מסלול אקלקטי יותר, וסט שיתף פעולה עם המלחין האמריקאי ג'ון בריאון, במטרה לבנות את אלבום האולפן השני שלו, Late Registration, אשר יצא לאור ב-30 באוגוסט 2005. כמו קודמו, זכה האלבום לתהילה והכרה רבה ממבקרי המוזיקה האוניברסלית.
Late Registration כבש אינסוף סקרים ביקורתיים ונערץ על ידי מבקרים שונים, כעיתונים ומגזינים רבים כינו את האלבום בתור "הטוב ביותר של השנה", ביניהם "USA Today", "טיים" ו-Spin.
מגזין הרולינג סטון העניק לאלבום את המיקום הגבוה ביותר ברשימת האלבומים בסוף השנה, וקראו לו "נדיב באופן גורף, היפ הופ וירטואוזי קלאסי אבסורדי".
האלבום הרוויח את המקום הראשון בסקר המבקרים "קול הכפר" בשנה השנייה ברציפות.
האלבום היה מועמד ל-8 פרסי גראמי, כולל "אלבום השנה", ו"הקלטת השנה" על השיר המצליח מן האלבום, Gold Digger.
האלבום הגיע למעמד פלטינה משולשת.
ב-25 במרץ 2007, וסט ואביו ריי תמכו ביום המים הבינלאומי על ידי נוכחות בעצרת "Walk for Water".
לאחר הפסקה של שנתיים, וסט חזר להיות עיתונאי אופנה במגזין סגנון החיים "Complex".
ב-7 ביולי 2007, הופיע וסט יחד עם הפוליס וג'ון מאייר בקונצרט הלייב ארת' בניו-יורק.
באותו זמן סיים וסט לעבוד על אלבום הסטודיו השלישי שלו, Graduation, שמסיים את נושא אלבומיו הקודמים.
ביולי 2007, שינה וסט את תאריך הוצאת אלבומו Graduation מ-18 בספטמבר 2007, לאותו תאריך שבו הראפר 50 סנט הוציא את אלבומו Curtis, ב-11 בספטמבר 2007. 50 סנט טען בראיון כי אם Graduation ימכור יותר עותקים מ-Curtis, הוא יפסיק להוציא אלבומי סולו.
מאוחר יותר 50 סנט חזר בו מדבריו.
האלבום Curtis יצא לאור שנתיים לאחר אלבומו המצליח של 50 סנט, The Massacre, שמכר בשבוע הראשון לצאתו מעל 1.14 מיליון עותקים רק בשבוע הראשון לצאתו והפך לאחד מאלבומי ההיפ הופ המצליחים ביותר בעשור, אך הפסיד ל-Late Registration בטקס פרסי גראמי ה-48 בקטגוריית "אלבום הראפ של השנה", בשנת 2006.
Graduation מכר כ-957,000 עותקים בארצות הברית בשבוע הראשון לצאתו, לעומת 691,000 של Curtis, ובסוף שנת 2007 הגיע למעמד פלטינה כפולה.
ב-26 באוגוסט 2007, וסט הופיע (בתור עצמו) בסדרת הטלוויזיה הפמליה של HBO, שבה הוא קידם את הסינגל החדש שלו באותה התקופה, Good Life.
בספטמבר 2007 הופיע וסט בטקס פרסי ה-VMA, שם הוא הפסיד בכל 5 הפרסים שלהם היה מועמד, כולל פרס "האמן הטוב ביותר" ו"וידאו השנה".
לאחר מכן הוא היה נסער לאחר שאיבד פרס VMA שנתיים ברציפות, וקבע כי לא יהיה מוכן לחזור ל-MTV לעולם.
באותו ערב נשא וסט נאום כועס, כשאמר "אולי העור שלי לא בסדר" וטען כי MTV ניצלו את הזמרת בריטני ספירס למען הרייטינג, מאחר שלא היה ברשותה להיט במשך תקופה ארוכה.
הוא הופיע במספר תחנות רדיו ואמר כי כאשר עבד על השיר Stronger, זה היה החלום שלו לפתוח איתו את טקס ה-VMA.
לאחר תקופת ה-VMA, וסט היה מועמד ל-8 פרסי גראמי בטקס פרסי גראמי ה-50. הוא זכה ב-4 מהם, כולל קטגוריית "אלבום הראפ הטוב ביותר" (עבור Graduation) ו"ביצוע סולו הראפ הטוב ביותר" (עבור Stronger).
במהלך הטקס הופיע וסט עם השירים Stronger (עם דאפט פאנק) ו-Hey Mama (לכבוד אמו המנוחה).
ב-16 באפריל 2008, השיק וסט את סיבוב ההופעות שלו Glow in the Dark Tour שב-KeyArena.
הסיור היה אמור להסתיים במקור ביוני בסינסינטי, אך הוארך עד אוגוסט.
במהלך סיבוב ההופעות, וסט התארח במספר הופעות של אמנים שונים, ביניהם לופה פיאסקו, ריהאנה, N.E.R.D, נארלס בארקלי ועוד.
ב-15 ביוני, וסט היה אמור להופיע בשעת לילה מאוחרת בפסטיבל המוזיקה בונארו, אך הופעתו החלה באיחור של שעתיים ורץ במשך חצי שעה בסה"כ, מה שגרם לכעס בקרב מעריצים רבים בקהל.
מאוחר יותר וסט התייחס לתקרית בזעם בבלוג שלו, כשהאשים את מארגני הפסטיבל, וגם את הופעתה של הלהקה פרל ג'אם, שהופעתה נמשכה זמן ארוך יותר מהצפוי.
ב-7 בספטמבר 2008, וסט השיק שיר חדש, Love Lockdown, בטקס ה-VMA 2008. בשיר אין ראפ, והוא מבוצע בשימוש בתכנת Auto-Tune.
השיר יצא בתור הסינגל הראשון מתוך אלבום האולפן הרביעי של וסט, 808s & Heartbreak.
האלבום היה צפוי לצאת לאור בדצמבר 2008, אך וסט הקדים אותו ל-24 בנובמבר.
האלבום מכר בשבוע הראשון לצאתו מעל ל-450,000 עותקים בסה"כ, מפלה לעומת Graduation.
למרות זאת האלבום מכר מעל ל-1,000,000 עותקים והגיע למעמד פלטינה בארצות הברית.
ב-23 בנובמבר 2008, הופיע וסט בטקס פרסי המוזיקה האמריקאית, באותו לילה הוא זכה בשני פרסים.
וסט גם הופיע בוועידה הדמוקרטית הלאומית בדנוור באוגוסט 2008. ב-20 בינואר 2009, הופיע וסט ב"נשף השבעת הנוער" שבחסות MTV, לאות תמיכה בברק אובמה.
ב-17 בפברואר 2009, וסט הופיע ברשימת "10 הגברים המסוגננים ביותר באמריקה" של מגזין ה-GQ.
למחרת זכה וסט בפרס המוזיקה הבריטית בקטגוריית "האמן הבינלאומי".
וסט לא נוכח באירוע, אך קיבל את הפרס עם נאום וידאו, שבו אמר "ברק (אובמה) הוא הזכר הגזעי הטוב ביותר, אבל אני גאה להיות הזכר הבינלאומי הטוב ביותר בעולם".
במאי 2010, וסט התארח בתור אנימציה בסדרת הטלוויזיה The Cleveland Show של פוקס (תוכנית נלווית לאיש משפחה), כשדיבב את "קני וסט" (Kenny West), היריב של בנו של "קליבלנד בראון".
מפיקי הסדרה אמרו שזו חוויה טובה מאוד מצידם, והסיבה שבחרו לעבוד עם וסט היא משום שידעו שהוא מעריץ נלהב של "איש משפחה".
וסט הופיע במספר פרקים בעונה הראשונה ובפרק אחד בעונה השנייה.
במחצית הראשונה של 2010, וסט עבד על אלבום האולפן החמישי שלו בהונולולו, הוואי.
תחילה שם האלבום תוכנן להיות Good Ass Job, אך מאוחר יותר נקרא My Beautiful Dark Twisted Fantasy, יצא לאור ב-22 בנובמבר 2010. וסט ציין את מאיה אנג'לו, גיל סקוט הרון ואת נינה סימון בתור ההשראה המוזיקלית שלו לאלבום זה.
עלות עבודת האלבום הוערכה בכ-3 מיליון דולר, כשוסט עבד על האלבום עם מספר רחב של אמנים.
וסט הטיס את סולן להקת בון איבר, ג'סטין ורנון, אל אולפן ההקלטות שלו שבאואהו, לאחר שהביע עניין בסמפול אחד משיריה של בון איבר.
ורנון ביצע קולות רקע במספר רצועות מן אלבומו של וסט, כשקניה סימפל שיר של ורנון עצמו, Woods, ברצועה Lost In The World.
לפני צאת האלבום, קניה הוציא לאור בכל שבוע מ-20 באוגוסט 2010 עד חג המולד בדצמבר 2010 שיר חדש.
חלק מהשירים הם רמיקסים לגרסת האלבום של My Beautiful Dark Twisted Fantasy, וחלקם רצועות שלבסוף הוחלט לא להכניסן לאלבום.
ב-28 במאי 2010, הסינגל הראשון מן האלבום, בשם Power, הודלף לרשת.
השיר, שבו משתתף זמר מוזיקת הנשמה דוולה, יצא רשמית ל-iTunes ב-30 ביוני.
ב-12 בספטמבר 2010, וסט הוציא לאור סינגל נוסף (בהשתתפות פושה טי) מן האלבום בשם Runaway, שאותו ביצע לראשונה בטקס פרסי ה-VMA לשנת 2010. זמן קצר לאחר ההופעה, חשף קניה כי הוא עובד על סרט קצר בן 35 דקות, המבוסס על שם השיר.
הסרט, שיצא לאור ב-5 באוקטובר 2010, מושפע מסרט אפל, ובו קניה (בתור השחקן הראשי) מתאהב בעוף חול.
בספטמבר 2010, פרסם קניה בטוויטר הרשמי שלו סדרת "ציוצים" שבהם הביע את התנצלותו לסוויפט.
בין המשפטים הוא רשם "ביונסה לא הייתה צריכה את זה.
MTV לא היו צריכים את זה וטיילור, משפחתה, חבריה ומעריציה בהחלט לא רצו ולא היו צריכים את זה".
וסט סיכם את סדרת ההתנצלויות במשפטו האחרון "אני מצטער, טיילור".
ב-15 באוקטובר 2010, קניה וסט דורג במקום ה-3 במצעד "עשרת הראפרים של המאה ה-21" של BET (מגזין בידור).
בינואר 2011, My Beautiful Dark Twisted Fantasy הגיע למעמד אלבום פלטינה כשמכר מעל 1,000,000 עותקים, ובכך הפך לאלבום החמישי ברצף של וסט שמגיע למעמד פלטינה.
האלבום זכה לשבחים רבים ועפ"י אתר Metacritic הוא האלבום בעל ממוצע הביקורות הטוב ביותר לשנת 2010, עם ממוצע ציון משוקלל של 94, המבוסס על 43 ביקורות מקצועיות.
Watch The Throne, אלבום שיתוף פעולה קרב של וסט עם הראפר ג'יי זי, יצא בחברת התקליטים Def Jam ב-8 באוגוסט 2011. העבודה עליו החלה כבר מאוגוסט 2010 בתחילת G.O.O.D.
Fridays, ותאריך יציאתו הוא ב-2 באוגוסט 2011. וסט אמר בריאיון ל-MTV כי האלבום "הולך להיות מאוד כהה וסקסי, כמו היפ הופ אפנתי".
תחילה נאמר כי Watch The Throne יהיה מיני אלבום שיכלול 5 שירים, אך ביוני 2010 הודלפו 10 רצועות שייתכן ויופיעו באלבום.
הסינגל הראשון מן האלבום יצא בינואר 2011 ונקרא H•A•M.
הסינגל Monster היה אמור להיכלל באלבום, אך וסט החליט להשתמש בו ב-My Beautiful Dark Twisted Fantasy.
ב-23 בינואר 2011, וסט הודיע בדף הטוויטר שלו כי יוציא לאור אלבום אולפן נוסף (שישי במספר) בקיץ 2011. ב-17 באפריל 2011, וסט סגר את פסטיבל Coachella Valley Music & Artists שבאינדיו, קליפורניה.
וסט קיבל שבחים נלהבים מן המעריצים והמבקרים כאחד.
ב-8 באוגוסט, ערב יציאת האלבום Watch The Throne, הופיע וסט בפסטיבל הביג צ'יל שבאנגליה ושם יצא כנגד המארגנים שאתם רב וסט מספר שעות לפני שהופיע, ולכן הגיע צרוד להופעה ובאיחור של כחצי שעה.
במהלך ההופעה גינה וסט גם את MTV כשכעס על הסיבה שבערוץ שללו את שידור הקליפ לסינגל Monster.
באותו הזמן אמר וסט: "אנשים מתייחסים אליי כאילו אני משוגע, כאילו אני היטלר".
חלק מן המעריצים בקהל בזו לאמירותיו וקניה קיבל תגובות כעוסות ממספר מבקרים.
ב-28 באוגוסט 2011 בטקס ה-VMA ביצעו וסט וג'יי זי את השיר Otis, ובטקס זה מתוך 7 מועמדויות זכה וסט בשני פרסים על השיר E.T.
ב-12 בפברואר 2012, זכה וסט ב-4 פרסי גראמי מתוך 7 מועמדויות (מספר המועמדויות הגבוה ביותר לאמן באותו ערב) בקטגוריות "אלבום הראפ הטוב ביותר" על My Beautiful Dark Twisted Fantasy, "שיר הראפ הטוב ביותר" ו"ביצוע הראפ/שירה הטוב ביותר" על All of the Lights ו"ביצוע הראפ הטוב ביותר" על Otis.
ב-19 באוקטובר 2011, וסט הודיע דרך הטוויטר שלו כי הוא מתכנן להוציא באביב 2012 אלבום משותף יחד עם האמנים החתומים בחברת התקליטים שלו, GOOD Music.
ב-4 באפריל הוציא קניה וסט שיר בשם Theraflu בהשתתפות DJ Khaled, וב-17 באפריל יצא כסינגל רשמי בשם Way Too Cold.
בהמשך שם השיר שונה ל-Cold.
במאי 2012 נחשף שם האלבום, שייקרא Cruel Summer.
ב-6 באפריל 2012 יצא הסינגל הראשון של וסט מתוך האלבום, Mercy, יחד עם ביג שון ופושה טי בהשתתפות הראפר 2 Chainz, שבאותו זמן הצטרף ל-GOOD Music.
ב-29 במאי הוציאו וסט וג'יי זי קליפ לשיר No Church In The Wild וב-6 ביוני הוציא וסט קליפ רשמי לשיר Mercy.
ב-18 ביוני 2013 הוציא וסט את אלבומו השישי, Yeezus.הסינגל הראשון מהאלבום "Black Skinhead" הגיע למקום 69 במצעד בילבורד הוט 100. ב-25 באוגוסט 2013 הוקלט הרמיקס לסינגל יחד עם מיילי סיירוס.
ב-6 בספטמבר 2013 קניה הודיע על מסע הופעות לקידום האלבום Yeezus, שבו התארח גם הראפר קנדריק לאמאר.
ב-31 בדצמבר 2014 יצא לאור השיר "Only One" בהשתתפות פול מקרטני.
במרץ 2015 הוציא כסינגל את "All Day", בו משתתפים תיאופילוס לונדון, אלן קינגדום ופול מקרטני.
באפריל 2015 ביקר בישראל יחד עם אשתו, קים קרדשיאן כחלק מהתוכנית משפחת קרדשיאן.
ב-31 באוגוסט 2015 במהלך נאומו בטקס ה-VMA אמר וסט כי יציג את מועמדותו לנשיאות ארצות הברית בבחירות של שנת 2020.
ב-30 בספטמבר 2015 הופיע באצטדיון רמת גן לעיני כ-30 אלף צופים.
בפברואר 2016 הופץ אלבומו השביעי של וסט, "The Life of Pablo", דרך טיידל, שירות מוזיקלי בבעלות הראפר ג'יי זי.
האלבום הורד באופן פיראטי מעל ל-500,000 פעמים נכון ל-17 בפברואר 2016. ב-1 באפריל 2016 יצא האלבום בשאר שירותי המוזיקה.
לאחר שהשיר ספג ביקורת על היותו מיזוגני כתב וסט בטוויטר שלא התכוון להעליב את סוויפט, ושבתור אמן הוא יבטא את עצמו ללא צנזורה.
באוגוסט 2018 הוציא וסט את הסינגל שלא מתוך אלבום "XTCY" שבמקור אמור היה להיכלל באלבום Ye.
ב-7 בספטמבר 2018, הוציא שיתוף פעולה עם הראפר האמריקני ליל פאמפ בשם "I Love It".
בהמשך הודיע על אלבום האולפן התשיעי שלו Yandhi שיצא בסוף החודש ועל אלבום שיתופי עם הראפר הצ'יקאגאני צ'אנס הראפר תחת הכותרת Good Ass Job.
וסט הודיע גם בספטמבר כי ישנה את שמו לשם הבמה ל"יה".
"Yandhi" נקבע במקור לצאת ב-29 בספטמבר 2018 אך נדחה ל-23 בנובמבר 2018. וסט דחה אחר כך את האלבום שוב בנובמבר 2018 ללא שום תאריך יציאה חדש.
בהמשך 2018, וסט החל לשתף פעולה עם אמנים נוספים מלבד ליל פאמפ.
וסט הופיע כאורח ברצועות "Kanga" ו-"Mama" עם ניקי מינאז' באלבום הבכורה של הראפר האמריקאי 6ix9ine.
וסט הוא גם הופעת האורח היחידה באלבום של XXXTentacion.
שניהם היו אמורים להיכלל ב-"Yandhi".
ב-6 בינואר 2019, וסט החל את התזמור השבועי שלו "שירות יום ראשון" הכולל וריאציות נפשיות של שירים של וסט ואחרים בהשתתפות מפורסמים רבים ובהם הקרדשיאנים, צ'רלי וילסון וקיד קאדי.
ב-25 באוקטובר, הוציא וסט את אלבום האולפן התשיעי שלו, Jesus Is King, אשר במקור נדחה מספר פעמים לפני יציאתו.
ב-25 בדצמבר 2019 הוציא יחד עם להקת הגוספל שלו, סאנדיי סרביס קוואייר, את האלבום Jesus Is Born.
ב-29 באוגוסט 2021, לאחר מספר רב של דחיות, הוציא את אלבומו העשירי, Donda.
ב-25 בפברואר יצא אלבומו ה-11 Donda 2, האלבום זמין דרך שירותי האודיו של המכשיר West's Stem Player בלבד.
באוקטובר 2022, הרשת החברתית Parler הודיעה כי וסט חתם על הסכם רכישה של החברה שצפוי לצאת לפועל עד סוף שנת 2022.
ב-10 בפברואר 2024, לאחר מספר דחיות של תאריך צאתו, הוציאו וסט וטיי דולה סיין את אלבומם המשותף, Vultures 1, תחת שם הצמד .
מתוך האלבום יצא הסינגל "Carnival", בהשתתפות פלייבוי קרטי וריץ' דה קיד, שהגיע למקום הראשון במצעד הבילבורד הוט 100. זה שירו החמישי של וסט שהגיע להישג זה, והראשון מאז "E.T." (2011) עם קייטי פרי, וכן הראשון כאמן מוביל מאז "Stronger" (2007).
בספטמבר 2024, וסט הכריז על אלבום בשם Bully והציג את השיר "Beauty and the Beast" במהלך הופעה באצטדיון Wuyuan River בהאיקואו, סין.
מייק דין, שותף ותיק של וסט, ציין באינסטגרם שהשיר "Beauty and the Beast" היה שיר שנותר מ-Donda, אלבומו של וסט מ-2021. באוקטובר 2024, בילבורד דירגו את וסט במקום השביעי ברשימת 25 כוכבי הפופ הגדולים של המאה ה-21.
וסט היה ידוע בעבר כתומך של הנשיא דונלד טראמפ ואף היה פעיל במפלגה הרפובליקנית.
ב-4 ביולי 2020 הודיע כי יתמודד לנשיאות ארצות הברית תחת מפלגת "מסיבת יומולדת" בהנהגתו.
וסט ידוע באמירות ומעשים שנויים במחלוקת לאורך הקריירה שלו, עליהם ספג ביקורות ושבחים כאחד, מהתקשורת המרכזית, עמיתים ובדרנים בתעשייה ושלושה מנשיאי ארצות הברית.
ב-22 באוגוסט 2005, שודרה תוכנית מיוחדת ב-MTV בשם All Eyes On Kanye West, שבו וסט דיבר נגד הומופוביה בהיפ הופ.
הוא טען כי היפ הופ תמיד היה על "להגיד דעתך על פירוק מחסומים, אך כולם בהיפ הופ מפלים לרעה הומואים".
לאחר מכן זה בא לידי ביטוי מחוויה אישית של וסט.
הוא אמר שיש לו "נקודת מפנה" כשהבין שאחד מבני דודיו היה הומו.
בעניין זה אמר: "זה בן דוד שלי.
אני אוהב אותו והייתי מפלה הומואים".
הוא צייר השוואה בין המאבק האפריקאי-אמריקאי למען זכויות האזרח והתנועה של זכויות הומואים.
שנה לאחר מכן, בריאיון לעיתון Entertainment Weekly, וסט הרחיב עוד יותר את חוויותיו ודיבר על הקשר בין הקהילה השחורה לקהילת ההומואים.
חודש לאחר מכן, במהלך מופע צדקה לסיוע להוריקן קתרינה ב-NBC, הוא סטה מהתסריט שהוכן מראש על מנת לבקר את התגובה הפדרלית לקורבנות השחורים של ההוריקן.
וסט הצהיר כי "לג'ורג' בוש לא אכפת מאנשים שחורים".
בוש הצהיר בראיון כי ההערה הייתה "אחד הרגעים המגעילים ביותר" בנשיאות שלו.
בנובמבר 2010, בראיון לתוכנית "הטודיי שואו", וסט הביע חרטה על הביקורת על בוש.
ב-13 בספטמבר 2009, במהלך חלוקת פרסי ה-VMA, זכתה זמרת הקאנטרי האמריקאית טיילור סוויפט בפרס "הקליפ הנשי הטוב ביותר" על השיר "You Belong with Me".
במהלך נאום הזכייה שלה עלה וסט לבמה, לקח את המיקרופון והכריז כי דעתו היא שהקליפ Single Ladies (Put a Ring on It) של הזמרת ביונסה נואלס הוא "אחד הקליפים הטובים ביותר בכל הזמנים".
טיילור סוויפט לא הצליחה לסיים את הנאום, ירדה מהבמה ולאחר מכן צולמה כשהיא בוכה מאחורי הקלעים.
קניה וסט נדרש לעזוב את האולם מיידית.
מאוחר יותר בטקס, ביונסה זכתה בפרס "קליפ השנה" על Single Ladies (Put a Ring on It) וקראה לסוויפט לעלות לבמה כדי שתוכל לסיים את נאומה.
מבקרים וידוענים רבים בכל העולם מתחו ביקורת שלילית על התנהגותו של וסט ועל ההתפרצות, וברק אובמה, נשיא ארצות הברית, כינה אותו jackass (אידיוט) בהערה על הנושא.
אותו אירוע עורר גל גדול של תמונות, סטיקרים, בלוגים וציוצים שהתבדחו על קניה עם המשפט "Let you finish" .
מקורות טוענים כי במהלך הטקס וסט היה שיכור.
לבסוף פרסם וסט בבלוג האישי שלו שתי התנצלויות על המאורעות בטקס; ההתנצלות הראשונה פורסמה לאחר שהופיע במופע של ג'יי לנו יום לאחר האירוע, ב-14 בספטמבר 2009. יומיים לאחר המקרה הופיעה סוויפט בתוכנית The View, בין היתר כדי לדון בנושא.
וסט ביקש להתנצל בפניה אישית, סוויפט אמרה שקיבלה את התנצלותו.
ב-3 באוקטובר 2022, במהלך תצוגת האופנה Yeezy SZN 9 בפריז, לבש וסט חולצה עליה כתובה הסיסמה "White Lives Matter" (חיי לבנים חשובים), מחאה כנגד ארגון Black Lives Matter, מהלך שעורר מחלוקת.
על פי הליגה נגד השמצה, הביטוי הוא סיסמה התומכת בעליונות לבנה.
בעקבות האירוע, וסט פרסם פוסט באינסטגרם שלו בו קבע: "כולם יודעים ש-Black Lives Matter היה הונאה, ברוך הבא".
בנובמבר 2024, וסט נתבע על ידי קבוצת ראפרים מממפיס בגין הפרת זכויות יוצרים בולטת על Vultures 1, שבו נטען כי נעשה שימוש בדגימה לא מורשית מהשיר "Drink a Yak (Part 2)" משנת 1994. בתביעה נטען כי השיר "Fuk Sumn" של וסט וטיי דולה סיין מלא בדגימות לא חוקיות מהשיר המדובר.
בתביעה נטען כי נציגי וסט פנו תחילה לקבלת אישור לשימוש בדגימות, אך המשיכו להשתמש בהן ללא רישיון כאשר המשא ומתן נכשל.
תהליך המשא ומתן לכאורה הופסק ביוני 2024, כאשר וסט פיטר את כל צוותיו המשפטיים והעסקיים, דבר שעיכב את הטיפול בנושא.
לאחר מכן נציג משפטי חדש פנה לחידוש המשא ומתן, אך גם הוא הפסיק לעבוד עם וסט, ולדברי התובעים, לא נוצר כל הסכם עד כה.
התובעים טוענים שמעולם לא נתנו אישור לשימוש בדגימות, בעוד וסט ואחרים הרוויחו מהשימוש הלא חוקי, עם מעל ל-150 מיליון השמעות של השיר בספוטיפיי.
בספטמבר 2025 וסט נתבע שוב בגין שימוש בלתי מורשה בדגימה מוזיקלית, הפעם בשיר "Lord Lift Me Up" מתוך אלבומו Donda 2 שיצא בשנת 2022.
ב-7 באוקטובר 2022 טען וסט באינסטגרם כי הראפר דידי נשלט על ידי יהודים.
בתגובה, נחסם על ידי אינסטגרם.
לאחר מכן, ב-8 באוקטובר, פרסם וסט בטוויטר ציוץ בו הוא אומר כי הוא "הולך [לעשות] DEFCON 3 על העם היהודי".
לאחר שהציוץ ספג ביקורת על אנטישמיות, נחסם וסט גם מטוויטר.
לאחר התקרית פרסמו גופים שונים כי וסט התבטא באופן דומה בעבר, בין השאר, TMZ שטענו כי וסט הצהיר שהוא "אוהב את היטלר והנאצים".
ב-17 באוקטובר, בפודקאסט Drink Champs, התייחס וסט להאשמות ואמר: "באמת השפעתם עליי להיכנס לאווירה האנטישמית הזו, ואתה יודע, אני כאן כדי לסיים את העבודה.
אני כאן כדי לא לסגת.
הם לא היו צריכים לתת לכם להשיג כסף".
בעקבות התבטאויות אלו, הפסיקו ווג, סוכנות האמנים CAA, בלנסיאגה, אדידס וגאפ את שיתוף הפעולה שלהם עם וסט.
על פי פורבס, בעקבות הפסקת שיתופי הפעולה העסקיים שלו, איבד וסט את מעמדו כמיליארדר.
בסוף נובמבר 2022 הוזמן וסט על ידי דונלד טראמפ לסעוד איתו במאר-א-לאגו.
וסט הגיע לארוחת הערב עם שלושה אורחים נוספים, אחד מהם היה הלאומן הלבן ומכחיש השואה ניק פואנטס .
נוכחותו של פואנטס בארוחת הערב הפכה לנושא לסיקור תקשורתי ביקורתי רב, ביניהם של ראש ממשלת ישראל ה-9 בנימין נתניהו שאמר כי "ההחלטה של טראמפ הייתה לא במקום".
ב-1 בדצמבר, שיבח את אדולף היטלר בגלוי ב-InfoWars והכריז "לכל בן אדם יש משהו בעל ערך שהוא הביא לשולחן, במיוחד היטלר" ו"אני אוהב את היטלר", ובנוסף הגיב לדבריו של נתניהו: "רק שמעתי עליו לפני שבועיים בגלל איזה ציוץ, חשבתי שיש לו שם מצחיק.
שמעתי שהוא רוצח אכזרי כזה אז אני יכול למות בגלל מה שאמרתי פה".
במרץ 2023 לאחר שראה את סרטו של השחקן היהודי-אמריקאי ג'ונה היל, "רחוב ג'אמפ 21", טען וסט כי "חזר לאהוב יהודים".
ב-25 בדצמבר 2023 פרסם פוסט בשפה העברית בו התנצל בפני "הקהילה היהודית" על "כל כאב שאולי גרמתי".
מספר שבועות לאחר מכן, עם זאת, קניה ווסט הצטלם כאשר הוא לובש חולצה של וארג ויקרנס, נאו-נאצי ורוצח מורשע שעומד מאחורי להקת הבלאק מטאל בורזום.
בפברואר 2025 פרסם שורה נוספת של ציוצים אנטישמיים בחשבונו ברשת החברתית X (לשעבר טוויטר) כגון: "אני נאצי, אני אוהב את היטלר" ועוד, בעקבות כך חשבונו נחסם.
במקביל, השיק וסט במותג האופנה שלו, Yeezy, חולצת טי לבנה עם הדפס צלב קרס שחור, והציג אותה כפריט היחיד למכירה באתר.
ב-8 במאי 2025, יום השנה לנפילת המשטר הנאצי, וסט פרסם שיר בשם "Heil Hitler".
השיר עורר סערה ציבורית קשה ונחשב לדברי שנאה ברורים לפי גורמים בארגוני זכויות אדם יהודיים.
מנכ"ל מרכז שמעון ויזנטל, ג'ים ברק, גינה בחריפות את השיר ואמר שהוא ממשיך את הקו המסוכן והמתועב של וסט.
ברק האשים גם את פלטפורמת X בביזוי מדיניותה בכך שהיא מאפשרת תוכן אנטישמי מווסט ומשתמשים אחרים וקרא להסיר את וסט מהפלטפורמה ולדרוש מפלטפורמות אחרות לא להציג או להרוויח מהשיר.
השיר הוסר משירותי הסטרימינג המרכזיים וגם מסאונדקלאוד, לאחר שווסט ניסה להעלות אותו שם.
ב-4 בנובמבר 2025, נפגש בניו-יורק עם הרב יאשיהו פינטו, והתנצל על התבטאויותיו האנטישמיות, ואמר כי .
בינואר 2026 וסט פרסם מודעת עמוד מלא בעיתון וול סטריט ג'ורנל ובה התנצל פומבית על התבטאויות אנטישמיות והתנהגות קיצונית מהשנים האחרונות.
בהתייחסות ישירה לדבריו האנטישמיים, להצהרות פרו-נאציות, לשימוש בצלב הקרס ולמכירת חולצות עם הסמל, כתב כי איבד קשר עם המציאות וכי הוא מתבייש ומצטער עמוקות על מעשיו.
הוא הדגיש כי הוא אינו נאצי ואינו אנטישמי, והצהיר על אהבתו לעם היהודי, תוך הבהרה שהמחלה אינה מהווה הצדקה למעשיו.
בסיום דבריו ביקש סבלנות והבנה מהציבור, והבהיר כי אינו מבקש פטור מאחריות אלא שואף, לאורך זמן, לזכות מחדש באמון ובמחילה.
ב-18 באוקטובר 2021 שינה את שמו באופן חוקי בבית המשפט המחוזי בלוס אנג'לס ל"יה".
משנת 2002 ניהלו וסט והמעצבת אלקסיס פיפר מערכת יחסים ארוכה אך לא רצופה.
באוגוסט 2006 הם התארסו, אך נפרדו כעבור שנה וחצי.
מ-2008 ועד קיץ 2010 היה וסט בקשר עם הדוגמנית אמבר רוז מבית האופנה לואי ויטון.
בשנת 2012 נכנס וסט לקשר עם כוכבת הריאליטי קים קרדשיאן.
ב-15 בינואר 2018 נולדה בתם השלישית, מאם פונדקאית, עקב בעיות בריאות שלא אפשרו לקרדשיאן להיכנס להריון וב-10 במאי 2019 נולד בנם הרביעי, מפונדקאות.
לאחר מקרה שוד תכשיטיה של קרדשיאן במהלך אירועי שבוע האופנה בצרפת, חווה וסט התמוטטות פסיכולוגית וביטל מספר הופעות על מנת לשהות לצדה.
בינואר 2023, דווח כי ווסט נישא באופן לא רשמי לאדריכלית האוסטרלית ביאנקה סנסורי, העובדת במותג Yeezy של ווסט, בטקס פרטי בבוורלי הילס.
לטקס לא היה תוקף חוקי, שכן בני הזוג לא הגישו בקשה לרישום הנישואין.
בתגובה לנסיעותיו העוקבות של ווסט לאוסטרליה כדי לבקר את משפחתה של סנסורי, שר החינוך האוסטרלי ג'ייסון קלייר העיר כי ייתכן שווסט יסורב ויזה בשל הערותיו האנטישמיות האחרונות.
המועצה המבצעת של יהדות אוסטרליה והוועדה נגד השמצה טענו גם הן נגד מתן אישור כניסה לווסט.
באוקטובר 2024, דווח במגזין TMZ כי ווסט וסנסורי פרודים כבר זמן מה ובכוונתם להתגרש.
ב-10 בנובמבר 2007 נפטרה אמו של וסט מסיבוכים של ניתוח פלסטי עקב מתיחת הבטן והרמת חזה.
היו לה בעיות בריאות עוד קודם לכן, והרופאים הזהירו אותה שהיא יכולה לקבל התקף לב במהלך הניתוח.
קניה הושפע רבות ממותה, והיא היוותה חלק גדול מהשראתו באלבום האולפן הרביעי שלו, "808s & Heartbreak".
באוקטובר 2021, הונו של וסט הוערך בכ-1.8 מיליארד דולר.
בינואר 2026 פרסם מודעת עמוד מלא בעיתון וול סטריט ג'ורנל בה ציין כי בשנת 2025 חווה אפיזודה מאנית שנמשכה כארבעה חודשים וכללה התנהגות פסיכוטית, פרנואידית ואימפולסיבית, שלדבריו הרסה את חייו האישיים והמקצועיים.
הוא טען כי במהלך התקופה הגיע לשפל נפשי חמור, ובשלב מסוים אף חווה מחשבות אובדניות, אם כי לא פירט מעבר לכך.
הוא קישר את מצבו הנפשי לפגיעה באונה המצחית הימנית של מוחו, שנגרמה בתאונת דרכים כ-25 שנה מוקדם יותר, פגיעה שלטענתו לא אובחנה כראוי עד שנת 2023. לדבריו, אותה פגיעה מוחית הובילה להתפתחות הפרעה דו-קוטבית מסוג 1, אבחנה שאותה קיבל בעבר, דחה בשנים האחרונות, וכעת שב ומקבל.
וסט תיאר כי במהלך שנים נטען בפניו על ידי רופאים כי הוא מצוי על הרצף האוטיסטי ולא סובל מהפרעה דו-קוטבית, דבר שגרם לבלבול ולעיכוב בטיפול מתאים.
הוא הסביר כי מאפיין מרכזי של מאניה הוא אובדן תובנה למחלה, תחושת עליונות ובהירות מדומה, ושכנוע פנימי שאין צורך בעזרה רפואית.
קניון איילון הוא מרכז קניות הממוקם בעיר רמת גן, סמוך לאצטדיון רמת גן.
הקניון, מקבוצת עזריאלי (שבבעלות איש העסקים דוד עזריאלי), נחנך רשמית ב-6 באוגוסט 1985.
הקמת הקניון החלה בשנת 1982, אז אישרה הוועדה המקומית לתכנון ובנייה את תוכנית הקמתו, על שטח שנרכש תמורת חמישה מיליון דולר מעיריית רמת גן ממזרח לאצטדיון רמת גן.
ומינהל מקרקעי ישראל על ידי חברת "קנית", שהייתה בשליטת דוד עזריאלי.
בינואר 1984 דנה עיריית רמת גן בביטול התחייבותה לפרויקט, לאחר שנחשף כי העירייה קיבלה 2.5 מיליון דולר עבור הקרקע, אך ראש העירייה הקודם ישראל פלד התחייב שהעירייה תבצעה עבודות תשתית ופיתוח עבור הקניון בסכום של 2.5 מיליון דולר.
העירייה את מגרשי החנייה הסובבים את הקניון לרשותו ללא תשלום.
חברת "סולל בונה" זכתה במכרז להקמת שלד הקניון והתחייבה לבנות אותו תוך 10 חודשים.
במהלך 1984 נחתמו הסכמי שכירות עם דיירי עוגן, רשת "היפרכל" של "שופרסל", סופר-פארם, בנק לאומי וכלבו של ה"שקם".
עלות הקמת הפרויקט הייתה 30 מיליון דולר.
בניית הקניון הושלמה בקיץ 1985 ורוב החנויות החלו לפעול עוד לפני הפתיחה הרשמית.
טקס הפתיחה של הקניון נערך ב-6 באוגוסט 1985 בנוכחות השרים גדעון פת, אברהם שריר, יצחק מודעי, יגאל הורביץ וחיים קורפו, ראש עיריית רמת־גן, אורי עמית, נגיד בנק ישראל משה מנדלבאום, יושב ראש הסוכנות אריה דולצ'ין ושגריר קנדה בישראל.
זמן קצר לאחר הפתיחה פרץ סכסוך בין עיריית רמת גן ועזריאלי, שהגיש נגדה תביעה על שלא השלימה את עבודות הפיתוח סביב הקניון כפי שהתחייבה.
עיריית רמת גן מצדה לא נתנה היתר בנייה להקמת הקומה השנייה של הקניון.
ב-14 באוקטובר 1993 נפתח בקניון איילון הסניף הראשון של רשת מקדונלד'ס בישראל.
ב-1999 בוצע בקניון שיפוץ בהשקעה של 4 מיליון דולר, שכלל החלפת הריצוף, התקרה והתאורה.
קניון איילון לא היה הקניון הראשון שהוקם בישראל, קדם לו הדיזנגוף סנטר.
אך הוא הראשון שעשה שימוש בשם "קַניון".
מילה שנכנסה לשפה העברית עם הקמתו של קניון איילון.
את השם "קניון" המציא היזם, דוד עזריאלי עצמו, והוא שילוב של המילים "קניה" ו"חניון".
השם נקלט בעברית ומשמש מאז לתיאור מרכזי קניות דומים.
הקניון נבנה על מגרש בשטח של 65 דונם, 22 דונם מהמגרש הוקצבו לבנייה ו-43 דונם לחניה ולשטחים ציבוריים.
החלק המקורי של הקניון, ובו כ-125 חנויות ועסקים, נמצא בקומת הקרקע ושטחו 25,000 מ"ר.
לצד הקניון שוכן חניון גדול שבו כ-2,350 מקומות חניה לא מקורים.
הבניין תוכנן על ידי קבוצת עזריאלי ואת תוכניות העבודה ביצע האדריכל נחום זולוטוב.
בעקבות הצלחת הקניון הודיעה חברת "קנית", בינואר 1987, על הקמת קומה שנייה, שהתשתית לה הוכנה כבר בזמן הקמתו.
אך תוכנית המתאר שאושרה במקור לא אפשרה הוספת קומה ופרצה גם מחלוקת עם העירייה על גובה היטל ההשבחה עבור התוספת, ובינואר 1997 הודיע עזריאלי כי ויתר על התוכנית.
בשנת 2002 שוב החלו הליכי התכנון להקמת הקומה הנוספת.
בדצמבר 2004 החלו עבודות להוספת שתי קומות חדשות ובהן קומפלקס בתי קולנוע של רשת "פלאנט".
באזור החדש הוקמו 15 אולמות קולנוע ומסעדות מזון מהיר.
מרכז בתי קולנוע החדש החליף את קולנוע "רב חן" (שנקרא קודם "רב-גן"), בו היו ארבעה אולמות בלבד והיה חלק מהקניון מאז פתיחתו.
המקום בו היו ממוקמים בתי הקולנוע הישנים הוסב לשדרת חנויות חדשה ובה כ-10 חנויות.
בשנת 2009 אושרה להפקדה תוכנית להרחבת הקומה השנייה בקניון.
בסוף 2013 הוחל בבניית הקומה השנייה בהשקעה של 200 מיליון שקלים, וזו נפתחה ב־10 במרץ 2015. בקומה החדשה 25 חנויות.
השפעת הקניון על המסחר בסביבתו
עם פתיחתו זכה הקניון להצלחה רבה והוא משך אליו קונים מכל רחבי גוש דן.
הוא גם משך עסקים אחרים לסביבתו, דוגמת "דן דיזיין סנטר", שהפכה אזור תוסס מסחרי ומבוקש לכל גוש דן.
מצד שני נטען עליו שפגע במסחר במרכז רמת גן ברחובות ביאליק והרצל.
הוא גם היה מרכז הקניות הראשון בישראל שתוכנן כמבנה סגור, עם חזיתות אטומות לרחוב וסביבו חניונים, שאינו משתלב עם סביבתו ומעודד את השימוש ברכב.
עיצוב שהועתק לרוב הקניונים שנבנו אחריו בישראל.
בסמוך לקניון ישנו מסוף אוטובוסים ממנו יוצאים קווי אוטובוס עירוניים ובינעירוניים רבים לאזור גוש דן והדרום.
בתחילת שנות ה-90 צולמו בקניון מספר סצנות לפרקים של סדרת הנוער "עניין של זמן".
מספר מערכונים של "הקומדי סטור" צולמו בקניון.
בסוף שנות ה-80 צולם בקניון קליפ לשירו של אהוד בנאי, "עבודה שחורה".
קניון באר שבע-עזה הוא קניון קדום בארץ ישראל שהיה קיים בתקופת המיוקן.
שרידי הקניון, שאורכו המשוער כ-100 ק"מ, נמצאים כיום מתחת לפני הקרקע ונחשפים לעין במקומות ספורים.
לאורכו נערכו מספר קידוחים תת-קרקעיים למציאת מאגרי מים ונפט.
קידוחים אלו שפכו אור על הקניון ועל המשקעים שהצטברו בו.
הקניון נוצר לפני כ-6 מיליון שנה והגיע לשיא עומקו בתקופת האירוע המסיני, והוא משתרע ממזרח לדימונה ומערבה עד הים התיכון.
העיר באר שבע יושבת בחלקה על האפיק הקבור של הקניון, שעומקו באזור זה היה כ-275 מטר ורוחבו 3 קילומטרים.
באזור השפך שלו, בין בארי לסעד, הגיע עומקו עד כדי קילומטר וחצי.
כיום מלא הקניון בסחף מאגן ניקוז רחב ביותר.
מעריכים כי בקניון זרם נהר קדום שניקז את כל אזור מזרח הנגב והמכתשים.
הזרימה גרמה לשחיקת שכבות סלע קדומות יותר מתקופת האוליגוקן שהיו במסלול הנהר ומילאה את הקניון בסחף.
ממצאים המעידים על קיום הקניון התגלו בעיקר בקידוחים שנערכו בנגב.
קידוחים כאלו, שמטרתם הייתה למצוא אקוויפרים, נעשו באזור בין בארי לסעד, ומהם התקבלו ממצאים חשובים.
מקומות נוספים שבהם נחשפו ממצאים:
בנחל פטיש, שלאורכו נמצאו שרידי שוניות קדומים
באזור מכרות גופרית בארי – כאשר ניסו לאתר מחצבים
בנחל עשן נמצאה שן כריש השייכת לתקופה זו.
פלאונטולוגים (חוקרי מאובנים) סבורים כי אורכו של כריש זה, שהתקיים עד לפני כ-4 מיליון שנה, היה 18 מטר (אורכו של הכריש הארוך ביותר הקיים היום הוא פחות מ-13 מטר).
במשולש הרחובות יהודה הלוי, שמעון בר-גיורא ורבי עקיבא, בין שכונה ד' לשכונה ו' בבאר שבע נמצאת מחצבה ישנה ובה ניתן לראות את שכבות הסלעים שהושקעו בקניון באר שבע-עזה.
הבור הוא בעומק של כ-26 מטר וברוחב של 200 מטר.
המחצבה נבנתה על ידי העות'מאנים כאשר מלאי האבנים שנלקחו משרידי באר שבע הביזנטית החל אוזל.
האבנים שימשו לבניית העיר החדשה, כיום "העיר העתיקה" במרכז באר שבע.
הסלע שהוצא מהמחצבה היה רך ונוח לחציבה ולסיתות והמחצבה פעלה עד מלחמת העצמאות.
ייתכן שהייתה במקום מחצבה עתיקה יותר שפעלה בתקופה הביזנטית.
כחלק מפעילות השיקום של המחצבה בתחילת שנות ה-90, נבנה במקום אמפיתיאטרון כחלק מתוכנית רחבה של הפיכת המחצבה לפארק הצפוי להכיל גן בוטני, מרכז מבקרים ומתחם מחקר ארכאולוגי.
התוכניות נגנזו, והפיתוח נעצר זמן קצר לאחר תחילת השיקום.
קָנִיבָּלִיזַצְיָה (בהשאלה מקניבליזם; על פי האקדמיה ללשון העברית: כִּתּוּת) היא מונח המתייחס לשימוש או פגיעה ביחידה אחת עבור יחידה אחרת מאותו סוג.
בבניה ותחזוקת ציוד מכני, קניבליזציה היא הפעולה של הסרת חלקי חילוף ממכונה אחת לתיקון מכונה דומה אחרת, בשיווק משתמשים במונח לתיאור פגיעה במכירות, בנתח שוק או בהכנסות של מוצר קיים על ידי הכנסה לשוק של מוצר חדש של אותו יצרן.
בסיפורת משתמשים במונח כדי לתאר שימוש של פרטי עלילה מיצירה אחת ביצירה אחרת.
קניבליזציה בשיווק מתייחסת לפגיעה בהכנסות, בדרישה, בנתח השוק או במכירות של מוצר קיים על ידי הכנסה לשוק של מוצר חדש, דומה או חילופי של אותו יצרן.
יצרן מדפסות לדוגמה המשיק דגם חדש, יגרום לשחיקה במכירות או בנתח השוק של דגם קיים, כך שסך הכנסות החברה ממדפסות לא בהכרח יעלה.
דוגמה אחרת לקניבליזציה, האופיינית בקמעונאות היא כאשר רשת שיווק מקימה חנות בקרבה לחנות קיימת, כך ששוק הקונים בחנות החדשה נוגס מן החנות הקיימת.
רשת בתי הקפה האמריקאית סטארבקס הודיעה ב-2008 על כוונה לסגור 600 חנויות מתוך 12 אלף שהיא מפעילה.
בעיקר סניפים הסמוכים לסניפים אחרים של הרשת, על מנת לצמצם את הקניבליזציה בין הסניפים.
קניבליזציה יכולה להתרחש גם בין חברות המתחרות על נתח שוק רווי ויכולות לגדול אך ורק על חשבון האחרת.
מנכ"ל ניו קופל, ניר גלילי, טוען למשל, כי שוק הליסינג בישראל מגיע למיצוי, ויש בו קניבליזציה.
התפתחויות טכנולוגיות משפיעות גם הן על קניבליזציה.
מצלמות הפילם הישנות, לדוגמה, נדחקו ונעלמו עם כניסת המצלמות הדיגיטליות.
מכשירי הדי וי די העלימו בעבר את מכשירי הוידאו הישנים.
קניבליזציה אופיינית גם כן במסחר האלקטרוני, בו מסחר באינטרנט נוגס בהכנסות החנויות הרגילות.
חברות, בשל כך, מתייחסות לאפשרות הקניבליזציה, בתכנון השיווקי ובהערכת הכנסותיהן.
בתחזוקה של ציוד מכני או אלקטרוני, קניבליזציה מתייחסת להסרה של חלקים, מנגנונים או מכלולים ממתקן אחד לתיקון מתקן אחר מאותו הסוג, במקום להשתמש במאגר חלקי החילוף.
המתקן ממנו נלקחו חלקי החילוף מוצא משימוש לרוב, באופן זמני או קבוע.
בדרך כלל קניבליזציה מתרחשת כאשר קשה או לא ניתן למצוא חלקי חילוף מתאימים בשוק, אם בשל הפסקת יצורם או שניתן לרוכשם בכמויות גדולות בלבד.
לעיתים, בעיקר במחקר באלקטרוניקה, משתמשים בחלקים של ציוד מקולקל, ישן או עודף לבניה של ציוד מסוג אחר.
ניתן למצוא פרקטיקה זו אצל מרכיבי ציוד רדיו חובבים לדוגמה.
קניבליזציה יכולה להעיד על מצוקה תקציבית שאינה מאפשרת רכישה של חלקי חילוף או על מקרים בהם נדרש חלק באופן דחוף ואינו בר השגה בשל מגבלות זמן או מרחק מהספק.
לעיתים כאשר יש עודף בציוד ביחס לצורך, משתמשים בחלקיו כחלקי חילוף.
בבריטניה, לדוגמה, מפעילי רכבת קטנים משתמשים בקטרים ישנים.
מפעילים אלו רוכשים לעיתים כמות גדולה יותר של קטרים מן הנדרש ושומרים את חלקם כמקור לחלקי חילוף.
בישראל מתבצעת קניבליזציה לא חוקית בגנבה של כלי רכב רבים, פירוקם ב-"משחטות רכב", ומכירת חלקי חילוף מוזלים למוסכים.
קניבליזציה בסיפורת מתייחסת לשימוש, השאלה או גנבה של פרטי עלילה, דמויות, מוטיבים או רעיונות מסיפור אחד לאחר או ממדיה אחת לשנייה, לדוגמה סרט המתבסס על ספר.
הסופרים מייקל בייגנט, ריצ'רד לי טוענים, לדוגמה, כי מחבר הספר צופן דה וינצ'י, דן בראון, ביצע קניבליזציה של ספרם דם קדוש, גביע קדוש.
קֶניַהפּוֹטָם (שם מדעי: Kenyapotamus) הוא סוג של פרסתן קדום הנחשב לאב קדמון של ההיפופוטם המודרני.
הוא חי באפריקה בתקופת המיוקן לפני 16 עד 8 מיליוני שנים.
שמו ניתן לו בשל כך שמאובניו נמצאו בשטח שכיום שוכנת בקרבו מדינת קניה.
אף שהמידע אודות הקניהפוטם דל, מבנה השיניים שלו דמה לזה של הקסנוהירוס (Xenohyus), חזיר אירופאי שחי בתחילת המיוקן.
עובדה זו הביאה מדענים אחדים למסקנה כי היצורים הקרובים ביותר להיפופוטמים הם הפקארים והחזירים.
מחקרים מולקולריים מסוף המאה ה-20 ומראשית המאה ה-21 מציעים כי היצורים הקרובים ביותר להיפופוטמיים הם דווקא הלווייתנאים, ולא מכפילי הפרסה.
ניתוח מורפולוגי של מאובני לווייתנאים ומכפילי פרסה, שכלל גם את הקניהפוטם, תמך בבירור בקשר בין משפחת ההיפופוטמיים לבין משפחת האנתרקותריים, משפחה של מכפילי פרסה קדמונים שנכחדו.
קניה השתתפה לראשונה במשחקים האולימפיים באולימפיאדת מלבורן (1956), עוד בהיותה מושבה בריטית.
היא נעדרה מאז מהמשחקים פעמיים: כשהשתתפה בחרם שהובילו מדינות אפריקה על אולימפיאדת מונטריאול (1976), במחאה על סירובו של הוועד האולימפי הבינלאומי להשעות את ניו זילנד בעקבות משחק שקיימה נבחרת הרוגבי שלה עם נבחרת דרום אפריקה, וכשהשתתפה בחרם שהובילה ארצות הברית על אולימפיאדת מוסקבה (1980) בעקבות הפלישה הסובייטית לאפגניסטן.
במהלך השנים צברו הספורטאים הקנייתים 113 מדליות, בהן 35 מדליות זהב.
היא מדורגת במקום ה-34 בטבלת המדליות של כל הזמנים, ובמקום הראשון מבין מדינות אפריקה.
106 מהמדליות הושגו באתלטיקה, במיוחד בריצות הבינוניות, ובענף זה מדורגת קניה במקום השישי בטבלת המדליות של כל הזמנים.
קניה השתתפה גם בשלוש אולימפיאדות החורף שנערכו בין 1998 ל-2006. בשלושתן ייצג אותה ספורטאי בודד, גולש הסקי למרחקים פיליפ בויט, ובכולן הגיע בין הגולשים האחרונים.
באולימפיאדה הראשונה בה השתתפה קניה, אולימפיאדת מלבורן, היה הספורטאי הבולט ניינדיקה מאיורו, שזכה במקום השביעי בריצת 5000 מטר.
באולימפיאדת רומא (1960) שיפר את הישגו והגיע למקום השישי.
הספורטאי הראשון שזכה במדליה אולימפית עבור קניה היה וילסון קיפרוגוט, שזכה במדליית ארד בריצת 800 מטר באולימפיאדת טוקיו (1964), האולימפיאדה הראשונה בה השתתפה קניה כמדינה עצמאית.
באותם משחקים סיימה נבחרת ההוקי שדה במקום השישי.
אולימפיאדת מקסיקו סיטי (1968) הייתה הראשונה בה באה לידי ביטוי הדומיננטיות הקנייתית בריצות הבינוניות.
האתלטים הקנייתים זכו ב-8 מדליות, מהן 3 מדליות זהב: קיפצ'וגה קיינו זכה במדליית זהב בריצת 1500 מטר ובמדליית כסף בריצת 5000 מטר.
נפתלי טמו זכה במדליית זהב בריצת 10000 מטר ובמדליית ארד בריצת 5000 מטר.
שני הראשונים בריצת 3000 מטר מכשולים היו אף הם קנייתים, עמוס ביווט ובנג'מין קוגו.
קיפרוגוט אף הוא היה בין העומדים על הפודיום, כששיפר את הישגו מטוקיו, וזכה במדליית כסף.
במדליית כסף נוספת זכתה רביעיית השליחים ב-4X400 מטרים.
בנוסף לאתלטים, זכה גם המתאגרף פיליפ ורואינגה במדליית ארד.
נבחרת ההוקי שדה סיימה במקום השמיני.
באולימפיאדת מינכן (1972) זכו הספורטאים הקנייתים ב-9 מדליות, בהן שתי מדליות זהב.
קאינו זכה במדליית זהב בריצת 3000 מטר מכשולים, תוך שהוא קובע שיא עולם חדש (8:23.64 דקות), וכן במדליית כסף בריצת 1500 מטר.
במדליית הזהב השנייה זכו השליחים ב-400X4 מטרים.
בן ג'יפצ'ו זכה במדליית כסף בריצת 3000 מטרים, ג'וליוס סאנג זכה במדליית ארד בריצת 400 מטר ומייק בויט עשה זאת בריצת 800 מטר.
המתאגרף פיליפ ורואינגה שיפר את הישגו ממקסיקו סיטי, וזכה במדליית כסף.
שני מתאגרפים נוספים, סמואל מבוגואה והרו מורונגה, זכו במדליות ארד.
לאחר שנעדרה מאולימפיאדות מונטריאול ומוסקבה, שבה והשתתפה קניה באולימפיאדת לוס אנג'לס (1984).
במשחקים אלה היו הישגיה נמוכים יחסית: 3 מדליות, בהן מדליית זהב אחת, בה זכה ג'וליוס קוריר בריצת 3000 מטר מכשולים.
קוריר היה לראשון מבין שבעה אתלטים קנייתים שזכו ברציפות בתואר האולימפי במירוץ זה.
מייק מוסיוקי זכה במדליית ארד בריצת 10000 מטר, וכמוהו גם המתאגרף איברהים בילאלי.
באולימפיאדת סיאול (1988) זכו האתלטים הקנייתים ב-7 מדליות, מהן 4 מדליות זהב, וקניה דורגה במקום הרביעי בענף זה, אחרי ארצות הברית, ברית המועצות וגרמניה המזרחית.
ג'וליוס קריוקי קבע שיא אולימפי בריצת 3000 מטר מכשולים (8:05.51 דקות), ובמדליות זהב נוספות זכו פול ארנג (ריצת 800 מטר), פיטר רונו (ריצת 1500 מטר) וג'ון נגוגי (ריצת 5000 מטר).
פיטר קואץ' זכה במדליית כסף בריצת 3000 מטר מכשולים, ולהישג דומה הגיע רץ המרתון דאגלס ואקיאיהורי.
קיפקמבוי קימלי זכה במדליית ארד בריצת 10000 מטר.
רוברט ונגליה היה למתאגרף הקנייתי הראשון שזוכה במדליית זהב אולימפית, ומתאגרף נוסף, כריס סנדה, זכה במדליית ארד.
הייתה זו הפעם האחרונה בה מתאגרפים קנייתים ענדו מדליות אולימפיות.
באולימפיאדת ברצלונה (1992) זכו האתלטים הקנייתים ב-8 מדליות, בהן 2 מדליות זהב, וגם הפעם דורגה רביעית בענף, אחרי ארצות הברית, המשלחת המאוחדת וגרמניה.
קנייתים זכו בשלושת המקומות הראשונים בריצת 3000 מטר מכשולים (הראשון ביניהם היה מתיו ביריר, פטריק סאנג זכה במדליית הכסף וויליאם מוטוול זכה בארד) ובשני המקומות הראשונים בריצת 800 מטר (במקום הראשון זכה ויליאם טנוי ובשני ניקסון קיפרוטיץ').
פול ביטוק זכה במדליית כסף בריצת 5000 מטר וריצ'רד צ'לימו עשה זאת בריצת 10000 מטר.
סמסון קיטור זכה במדליית ארד בריצת 400 מטר.
גם באולימפיאדת אטלנטה (1996) זכו שמונה אתלטים קנייתים במדליות, אך רק אחד מהם זכה במדליית זהב, ג'וזף קטר, שהיה לקנייתי הרביעי ברציפות שזוכה בתואר האולימפי בריצת 3000 מטר מכשולים.
פול ביטוק זכה במדליית כסף שנייה ברציפות בריצת 5000 מטר, ואילו פולין קונגה הגיעה להישג דומה במירוץ המקביל לנשים, והייתה לאישה הקנייתית הראשונה שזוכה במדליה אולימפית.
פול טרגאט זכה במדליית כסף בריצת 10000 מטר, ושלושה אתלטים נוספים זכו במדליות ארד: פרד אוניאנצ'ה בריצת 800 מטר, סטיבן קיפקוריר בריצת 1500 מטר ואריק ואינאינה במרתון.
באולימפיאדת סידני (2000) היה תורו של רובן קוסגיי לזכות במדליית הזהב בריצת 3000 מטר מכשולים, סגנו היה וילסון בויט קיפקטר, ואילו ג'וזף קטר הגיע הפעם רק למקום הרביעי.
נואה נגני גרם לאחת ההפתעות הגדולות של המשחקים, כשניצח את שיאן העולם המרוקני בריצת 1500 מטר, הישאם אל גרוז', ואף קבע שיא אולימפי חדש (3:32.07 דקות).
למקום השלישי בתחרות זו הגיע אצן קנייתי נוסף, ברנרד לגט.
פול טרגאט זכה במדליית כסף שנייה ברציפות בריצת 10000 מטר, אריק ואינאינה שיפר את הישגו במרתון וזכה אף הוא במדליית כסף, ובמרוץ המרתון לנשים זכתה ג'ויס צ'פצ'ומבה במדליית ארד.
שבעה אתלטים קנייתים זכו במדליות באולימפיאדת אתונה (2004), שלושה מהם בריצת 3000 מטר מכשולים: אזקייל קמבואי, ברימין קיפרוטו ופול קיפסיאלה קואץ'.
ברנרד לגט שיפר את הישגו וזכה במדליית כסף בריצת 1500 מטר.
קתרין נדרבה זכתה במדליית כסף במרתון, ואיזבלה אוצ'יצ'י עשתה זאת בריצת 5000 מטר.
אליוד קיפצ'וגה זכה במדליית ארד בריצת 5000 מטר.
אולימפיאדת בייג'ינג (2008) הייתה המוצלחת בתולדותיה של קניה, עם 16 מדליות, מהן 6 מדליות זהב.
הישג זה הקנה לקניה את המקום ה-13 בטבלת המדליות, ואת המקום השלישי בטבלת המדליות בענף האתלטיקה (אחרי ארצות הברית ורוסיה).
פמלה ג'לימו הייתה לקנייתית הראשונה שזוכה במדליית זהב אולימפית, בריצת 800 מטר, ובעקבותיה עשתה זאת גם ננסי לגט, בריצת 1500 מטר.
סגניתה של ג'לימו הייתה ג'נט ג'פקוסגיי.
קתרין נדרבה זכתה במדליית כסף שנייה ברציפות במרתון ויוניס ג'פקוריר זכתה במדליית כסף בריצת 3000 מטר מכשולים.
שתי מדליות ארד הוענקו לאתלטיות קנייתיות לאחר המשחקים בעקבות פסילת ספורטאיות אחרות בשל אימרוץ: לינט מסאי זכתה בריצת 10000 מטר וסילביה ג'ביווט קיבט בריצת 5000 מטר.
סמואל ונג'ירו קבע שיא אולימפי חדש בריצת מרתון (2:06:32 שעות).
וילפרד בונגיי זכה במדליית זהב בריצת 800 מטר, ואלפרד קירווה יגו זכה במדליית הארד.
ברימין קיפרוטו היה לקנייתי השביעי ברציפות שזוכה בתואר האולימפי בריצת 3000 מטר מכשולים, ובמדליית הארד בתחרות זו זכה ריצ'רד מטילונג.
במדליית הזהב השישית זכה אסבל קיפרופ שסיים שני בריצת 1500 מטר אך זכה בזהב לאחר פסילתו של רשיד רמזי.
אליוד קיפצ'וגה שיפר את הישגו מאתונה, וזכה במדליית כסף בריצת 5000 מטר.
במדליית הארד זכה אדווין סוי.
במדליית ארד נוספת זכה מיקה קוגו, בריצת 10000 מטר.
באולימפיאדת לונדון (2012) זכו הקנייתים ב-11 מדליות, בהן שתי מדליות זהב.
דייוויד רודישה קבע שיא עולם חדש בריצת 800 מטר (1:40.91) וטימותי קיטום בן ה-18 זכה במדליית ארד.
גם בריצת 3000 מטר מכשולים זכו קנייתים בזהב ובארד: אזקייל קמבוי שהחזיר לעצמו את התואר מאתונה, ואבל מוטאי.
האלוף האולימפי מבייג'ינג, ברימין קיפרוטו, סיים במקום החמישי.
בריצת המרתון זכה אבל קירוי במדליית כסף ווילסון קיפרוטיץ' זכה במדליית ארד.
בריצת 5000 מטר זכה תומאס לונגוסיווה במדליית הארד ואייזיאה קואץ' סיים במקום החמישי.
בדאן קרוקי סיים במקום החמישי בריצת 10000 מטר וסילאס קיפלאגאט סיים במקום השביעי בריצת 1500 מטר.
ויויאן צ'רויוט הייתה האתלטית הבולטת בין הנשים.
היא זכתה במדליית כסף בריצת 10000 מטר ובמדליית ארד בריצת 5000 מטר.
סאלי קיפייגו זכתה במדליית כסף בריצת 10000 מטר וסיימה במקום הרביעי בריצת 5000 מטר.
קנייתית נוספת שהתחרתה בריצת 5000 מטר, ויולה קיביווט, סיימה במקום השישי.
בריצת המרתון זכתה פריסקה ג'פטו זכתה במדליית הכסף ומארי קייטני סיימה במקום הרביעי.
מיקה צ'מוס סיימה במקום הרביעי בריצת 3000 מטר מכשולים, במרחק 4 מאיות השנייה מהזוכה במדליית הארד, האתיופית סופיה אספה, בעקבות הרשעתה של הרוסיה יוליה זריפובה שסיימה ראשונה, זכתה צ'מוס במדליית הארד.
פמלה ג'לימו איבדה את תוארה בריצת 800 מטר, וסיימה במקום הרביעי, וג'נט ג'פקוסגיי סיימה במקום השמיני במירוץ זה.
בנוסף על מקצועות הריצה, העפיל ג'וליוס יגו לגמר היסטורי בהטלת כידון, וסיים במקום ה-12.
באולימפיאדת ריו דה ז'ניירו (2016) עלו הישגיהם של הקנייתים ל-13 מדליות, מהן 6 מדליות זהב.
ויויאן צ'רויוט זכתה במדליית זהב בריצת 5000 מטר, עם שיא אולימפי חדש (14:26.17 דקות) ובמדליית כסף בריצת 10000 מטר.
סגניתה בריצת 5000 מטר הייתה הלן אובירי, ומרסי צ'רונו סיימה רביעית.
גם בריצת 10000 מטר דורגו רצות קנייתיות במקומות גבוהים אחרי צ'רויוט, אליס אפרוט סיימה במקום הרביעי ובטסי סאינה הגיעה חמישית.
פיית' קיפייגון זכתה במדליית זהב בריצת 1500 מטר, וג'מיימה סומגונג ניצחה בריצת המרתון.
בריצת 3000 מטר מכשולים זכתה הייווין ג'פקמוי במדליית כסף, ובאטריס צ'פקואץ' סיימה במקום הרביעי.
אצל הגברים שמר דייוויד רודישה על תוארו בריצת 800 מטר.
פרגוסון רוטיץ' הגיע חמישי ואלפרד קיפקטר הגיע שביעי.
קונסואלוס קיפרוטו קבע שיא אולימפי חדש בריצת 3000 מטר מכשולים (8:03.28 דקות) וברימין קיפרוטו סיים במקום השביעי.
האלוף האולימפי היוצא, אזקייל קמבוי, סיים שלישי, אך לאחר מכן נפסל.
גם בריצת המרתון לגברים ניצח קנייתי, אליוד קיפצ'וגה, לו הייתה זו מדליה אולימפית שלישית, אחרי שאת השתיים הקודמות השיג בריצת 5000 מטר.
פול טנוי זכה במדליית כסף בריצת 10000 מטר, ובדאן קרוקי מוצ'ירי סיים במקום החמישי.
בוניפייס טומוטי זכה אף הוא במדליית כסף, בריצת 400 מטר משוכות והיה הקנייתי הראשון שזוכה במדליה אולימפית במרוץ זה.
קנייתי נוסף העפיל לשלב הגמר, הארון קואץ', שסיים במקום השביעי.
היסטוריה נוספת רשם ג'וליוס יגו, שהיה לאתלט הקנייתי הראשון שזוכה במדליה אולימפית במקצוע שאינו ריצה.
יגו זכה במדליית הכסף בהטלת כידון.
אתלט בולט נוסף, אסבל קיפרופ, סיים שישי בריצת 1500 מטר.
מבין הספורטאים ביתר הענפים רשם את ההישג הגבוה ביותר המתאגרף פיטר מונגאוי וארוי, שהודח בשלב רבע הגמר.
קניה איירווייז היא חברת התעופה הלאומית של קניה.
בסיסה הראשי נמצא בנמל התעופה הבינלאומי ג'ומו קניאטה בעיר הבירה ניירובי.
החברה הקימה חברת בת ג'מבוג'ט ומחזיקה ב-100% ממניותיה.
החברה נוסדה בפברואר 1977 לאחר התפרקות הקהילייה המזרח-אפריקנית וחברת התעופה שלה "איסט אפריקן איירווייז".
בשנת 1994 רכשה חברת התעופה ההולנדית KLM 26% ממניות החברה.
בשנת 2007 הצטרפה החברה לברית חברות התעופה סקאיי טים כחברה נספחת.
נכון להיום, מבצעת החברה טיסות ליעדים באפריקה, אסיה ואירופה.
כיום מתבסס צי המטוסים של החברה ברובו על דגמים שונים של מטוסי בואינג וכולל בנוסף מספר מטוסים מתוצרת אמבראר קטנים יותר.
כן הזמינה החברה 9 מטוסי בואינג 787 חדישים, שיאפשרו לה לפעול לטווחים רחוקים יותר.
קניון אנטילופ הוא קניון חריץ בתחומי שמורת האינדיאנים אומת נאוואחו בצפון-מזרח אריזונה, הידוע בשל תצורות הסלע הייחודיות שבו, שמהוות מקור משיכה לתיירים ולצלמים.
השם "קניון אנטילופ", שניתן לו על שם האנטילוקפרות האמריקניות שחיו בעבר באזור, מתייחס למעשה לשני קניונים: קניון אנטילופ העליון, הידוע גם בשם "הסדק" (The Crack), וקניון אנטילופ התחתון, הידוע גם בשם "חולץ הפקקים" (The Corkscrew).
בשפת הנאוואחו נקרא הקניון העליון "צה בגנליני" (Tse' bighanilini; "המקום בו המים עוברים דרך הסלעים") והקניון התחתון נקרא "האסדסטוואזי" (Hasdestwazi; "קשתות סלע ספיראליות").
הקניון נוצר כתוצאה מסחיפה של אבני החול המצויות בו, בעיקר כתוצאה משיטפונות.
שיטפונות אלה מאפיינים את הקניון גם כיום.
בשנת 1997 מצאו את מותם 11 תיירים בשיטפון שאירע בו, וב-2006 הוא נסגר למבקרים למשך חמישה חודשים כתוצאה משיטפון.
הקניון נפתח למבקרים בשנת 1997, לאחר שהוכרז כחלק מהפארק השבטי נאוואחו.
הקניון העליון, שגובה קירותיו כ-40 מ', מתויר יותר מהתחתון, מאחר שהוא נגיש וקל יותר להליכה.
אחד האלמנטים האופייניים לקניון העליון, ושמושכים אליו חובבי צילום רבים, הוא האופן שבו חודרות קרני השמש לקניון ומאירות חלקים ממנו באור רך.
תופעה זו מתרחשת רק בחודשי הקיץ, בין אמצע מרץ לתחילת אוקטובר.
הקניון התחתון, שצורתו כצורת האות V, נמוך יותר, אך מסלול ההליכה בו כרוך בטיפוס במדרגות ובסולמות.
על המבקרים בשני הקניונים להיות מלווים במדריך מטעם רשויות הפארק.
באוגוסט 1997 אירע אסון בקניון, כאשר שיטפון בזק פתאומי הכה בקניון התחתון.
11 תיירים ממדינות שונות מצאו את מותם לאחר שזרם מים חזק הפתיע אותם בתוך הסדק הצר.
האירוע: גשם כבד שירד קילומטרים רבים משם גרם לשיטפון בזק ששטף את הקניון הצר במהירות עצומה, ללא התראה מוקדמת למטיילים בפנים, באסון נספו 11 תיירים, ורק אדם אחד שרד את השיטפון.
בעקבות הטרגדיה, הנהלת הפארק השבטי נאבחו (Navajo) סגרה את הקניון לזמן מה, שיפרה את מערכות האזהרה והתקינה סולמות ורשתות ביטחון.
כיום, הכניסה לקניון מותרת אך ורק בליווי מדריך מוסמך.
אירוע נוסף: בשנת 2006, שיטפון נוסף גרם לסגירת הקניון למשך חמישה חודשים.
ביג פאשן בת ים (לשעבר: קניון בת ים) הוא מרכז קניות מקורה אשר נמצא ברחוב יוספטל בבת ים קרוב לגבולה עם חולון ולכביש איילון (20).
שטחו המסחרי מורכב מ-3 קומות מסחר על שטח של 17,000 מטרים רבועים שבו נמצאות 140 חנויות.
האזור המסחרי של הקניון כולל בין היתר סניף של בנק אוצר החייל, מכון כושר, סופרמרקט ואזור שעשועים לילדים.
בשנת 2010 הוא נהנה מתפוסה מלאה שהניבה דמי שכירות של 34 מיליון שקל בשנה ושוויו הוערך ב-420 מיליון שקל.
בשנים הראשונות לקיומו היה צמוד לקניון סניף של רשת השיווק שקם אשר נסגר עם פירוקה של הרשת ועל חלק משטח החנות נבנה אגף חדש לקניון.
בשנת 2007 הקניון נרכש בידי חברת "אשטרום" מידי חברת "שופרסל" ב-120 מיליון שקל.
לאחר הרכישה נבנה בקניון מכון כושר על שטח של 1,700 מ"ר ושטחי המסחר הורחבו.
בשנת 2009 אישרה העירייה בנייה של מגדל בן 40 קומות בגובה 158 מטרים מעל החלק הצפון מערבי של קניון בת ים אשר יקרא "מגדל ליברטי" ויכלול שטחי משרדים מגורים ומסחר מופרדים וכן הרחבה של שטחי המסחר והחניה בקניון והקמת פארק ציבורי.
בשנת 2023 החלה הבנייה של פרויקט OLIO ובו 160 דירות לצד בניין משרדים בן 20 קומות.
לקניון צמוד חניון מקורה גדול בן 6 קומות בן 1300 מקומות חניה.
בנוסף היה מבנה חנייה נוסף בן 4 קומות שנהרס בתחילת 2022 אשר שימש את חנות השקם.
על חורבות מבנה החנייה שנהרס הוקם פרויקט OLIO.
בשנת 2018 רכשה ביג מרכזי קניות 50% מהקניון מאשטרום, לפי שווי של 555 מיליון ש"ח.
ניהול הקניון עבר לחברת BIG ושם הקניון שונה ל-BIG Fashion בת ים.
הקניון שופץ חיצונית ופנימית בשנת 2024.
קניה השתתפה לראשונה ב בהיידלברג (1972), ומאז לוקחת חלק במשחקים דרך קבע, למעט המשחקים הפאראלימפיים טורונטו (1976) מהם נעדרה.
במשחקי החורף לא נטלה קניה חלק מעולם.
אל המשחקים בהיידלברג בשנת 1972 שלחה קניה משלחת של ארבעה ספורטאים, גברים כולם.
המשלחת זכתה במדליית זהב פאראלימפית, כשהשחיין בריטון זכה במקצה ל-25 מטר בסגנון חופשי תוך שהוא שובר את שיא העולם בקטגוריית הנכות שלו עם 19.9 שניות.
לאחר היעדרות מטורניר אחד, שלחה קניה משלחת נוספת של ספורטאים אל המשחקים הפאראלימפיים ארנהם (1980).
המשלחת כללה 17 ספורטאים, ולראשונה נכללו בה גם נשים (13 גברים ו-3 נשים).
במשלחת בלטו האתלטית לוסי ואנג'ירו שזכתה במדליית זהב בהטלת כידון, תוך קביעת שיא פאראלימפי חדש של 13.62 מטרים, וג'פת' מוסיוקי שזכה בשתי מדליות כסף בזריקת דיסקוס ובהדיפת כדור ברזל.
ב שוב היו ואנג'ירו ומוסיוקי לזוכים היחידים במדליות פאראלימפיות.
ואנג'ירו התמודדה שוב בתחרות הטלת הכידון וזכתה במדליית ארד, ואילו מסיוקי זכה במדליית הכסף בדיסקוס ובמדליית הזהב בהדיפת כדור ברזל.
בשלב המוקדמות של תחרות הדיסקוס שבר מסיוקי את שיא העולם עם הטלה למרחק של 28.40 מטרים, בשלב הגמר הוא הצליח לשפר את שיאו כשהטיל למרחק של 28.44 מטרים אולם נכנע למתחרה האמריקאי ששבר את שיאו זה, העמיד אותו על 29.14 מטרים וזכה בזהב.
עד המשחקים הפאראלימפיים אתונה (2004) לא הצליחו משלחותיה הפאראלימפיות של קניה לזכות ביותר ממדליית זהב אחת בכל טורניר, וב והמשחקים הפאראלימפיים טוקיו (2020) לא הצליחו ספורטאיה לזכות במדליית זהב כלל.
במשחקים שנערכו באתונה בשנת 2004 זכה האתלט הנרי ואניוק בשתי מדליות זהב פאראלימפיות במרוץ ל-5,000 ו-10,000 מטר (קטגוריה T11) תוך שהוא שובר שני שיאי עולם עם תוצאה של 15:11.07 דקות במירוץ ל-5,000, ו-31:37.25 דקות במירוץ ל-10,000 מטר.
ב הגיעה משלחת קניה לשיאה עם תשע מדליות פאראלימפיות, מהן חמש מדליות זהב.
בשורות המשלחת בלט האצן הנרי קיפרונו קירווה שזכה בשלוש מדליות זהב במרוץ ל-1500, 5,000 ו-10,000 מטר תוך שבירת השיא הפאראלימפי במירוץ ל-10,000 מטר עם תוצאה של 31:42.97 דקות.
ב זכתה קניה בשש מדליות פאראלימפיות, שתיים מכל סוג.
טרביי הוסיף מדליית זהב אחת, ומדליית ארד, כולל שיא עולם בריצת 1500 מטר (קטגוריה T46) כשעצר את השעון על 3:50.15 דקות.
ב זכתה המשלחת הקנייתית בשש מדליות פארלימפיות, בהן שלוש מדליות זהב.
אצן בולט נוסף היה הנרי קירווה שזכה במדליית הזהב בריצת 5,000 מטר (קטגוריה T12/13) עם תוצאה של 14:17.32 דקות, ובמדליית הארד בריצת 1,500 מטר בה כשעצר את השעון על 3:49.59 דקות.
קניגס ווסטרהאוזן היא עיר במחוז דאמה-שפרהוולד, אשר במדינת ברנדנבורג, גרמניה.
העיר ממוקמת על הנהר דאמה, דרומית-מזרחית לעיר הבירה ברלין, ומחולקת ל-7 אזורים.
אזור העיר והארמון שלידה מוזכרים לראשונה בשנת 1320, ועד שנת 1718 נקראה פשוט "ווסטרהאוזן", אז קיבלה את שמה הנוכחי.
בשנת 1920 הוקם בעיר מגדל שידור הרדיו הראשון בגרמניה.
בשנת 1935 קיבלה קניגס ווסטרהאוזן מעמד של עיר.
במהלך מלחמת העולם השנייה נבנה באזור תחנת הרכבת של העיר מחנה ריכוז, אשר אכלס יהודים ופולנים.
מסוף המלחמה ועד שנת 1990 העיר הייתה בשטח גרמניה המזרחית.
בעיר ממוקם מטה של חברת אופנה גרמנית ת'ור שטיינר.
טרם השואה מנתה הקהילה היהודית מספר אלפי נפשות.
בזמן השואה נשלחו כל יהודי העיר למחנות ההשמדה.
כיום מונה הקהילה היהודית כ-40 נפשות.
בית הציד והגן אשר היו אהובים במיוחד על מלך פרוסיה, פרידריך וילהלם הראשון.
"הטחנה החדשה" - תא שיט על תעלת נוטה, העוברת דרך העיר.
תחנת שידור רדיו, גובהה 210 מטרים.
בעיר קיימת תחנה סופית של קו S46 של הרכבת העירונית המהירה של ברלין, וכמו כן תחנה של הרכבת הפרברית.
מתחם ארנה הרצליה הוא קניון בעבר, וכיום מתחם מסחרי משולב בהרצליה, שבנוי לצידה של מרינה הרצליה.
המתחם ידוע גם בשמו הוותיק "קניון ארנה".
הקמת הקניון החלה בשנת 2000, בהשקעה של 153 מיליון דולר, והוא נחנך ב-16 ביוני 2003. הוא הוקם במסגרת פרויקט "מרינה הרצליה", שהחל בפברואר 1988, עת פרסם מינהל מקרקעי ישראל מכרז להקמת המרינה במקום.
בזיכיון להקמת המרינה זכתה קבוצה בה היו שותפים, חברת ישרס (20%), המיליארדר הדרום-אפריקאי נתן קירש (30%) וקבוצה בראשות איש העסקים מוטי זיסר (50%) באמצעות חברת הבנייה "מרכזי שליטה בע"מ".
ביוני 1990, נתן שר הפנים אריה דרעי את האישור הסופי להקמת הפרויקט והבנייה החלה בפועל, לאחר שניתן אישור שהשטח לייבוש יגדל מ-133 דונם ל-147 דונם, השטח הנוסף הוגדר שטח לצורכי ציבור.
בעת ההכרזה על תחילת הפרויקט הודיעה מוטי זיסר כי במקום יבנה מלון בן 400 חדרים, מרכז כנסים לכ-4,000 איש ו-1,100 יחידות נופש.
הקמת המרינה, שובר הגלים וייובש השטח הושלמה תוך שנתיים, עד סוף 1992. אך השלמת תוכנית המתאר המקומית וקבלת אישורי הבנייה במתחם התעכבו מספר שנים, עקב מחלוקת על היקף הבינוי.
במקביל החלה חברת "מרינה הרצליה בע"מ" למכור את זכויות הבנייה במתחם ליזמים אחרים, ביניהם קבוצת האחים עופר, חברת אזורים, חברת אלמוג ים סוף של המלונאי אלי פפושדו וחברת קנדאל פיתוח.
יזמים אלו החלו לתכנן ולמכור דירות מגורים במקום, אף על פי שלא ניתן לכך אישור, וחלקם עוד לפני התחלת הבנייה בפועל.
בשנת 1993, חשף העיתונאי אריה אבנרי, בסדרת כתבות בשם "קומבינה במרינה" שפורסמה בעיתון ידיעות אחרונות, חשדות לשחיתות בהקמת המרינה, בין השאר בהליך הזכייה במכרז ובהגדלת זכויות הבנייה.
בעקבות כך נפתחה חקירת משטרה נגד ראש עיריית הרצליה אלי לנדאו, מוטי זיסר ואחרים, והם הועמדו לדין פלילי.